Корнелия със снаха корейка, синът ѝ Рафаел крие гадже в Ню Йорк | Ko4.bg
Home / КЛЮКАРНИК / Корнелия със снаха корейка, синът ѝ Рафаел крие гадже в Ню Йорк
Неуспехите в политически план за подалата оставка след провала на евроизборите лидерка на БСП Корнелия Нинова съвпаднали с радостна новина в личен план, научи КОЧ.
Единственият наследник на социалистката – Рафаел, имал прясна любовна тръпка. Най-любопитното е, че кандидат-снахата на Нинова е чужденка.
Заради кариерните си амбиции талантливият Рафи бе изоставил на заден план личния си живот, но откакто се облажи с висок пост в една от най-богатите банкови институции – „Голдман Сакс“, където месечното му възнаграждение възлиза на баснословната сума от 30 хиляди долара, вече отделял повече време за себе си. Неотдавна „Ретро“ разкри, че синът на Корнелия се е влял в американския елит и се радва на луксозен живот зад граница.
Рафаел обитава апартамент в най-престижния квартал на Ню Йорк – Манхатън, където собствени жилища имат звезди от ранга на актьора Джордж Клуни, певеца Бон Джоуви, автомобилния състезател от Формула 1 Люис Хамилтън и самата дъщеря на щатския президент – Иванка Тръмп.
За местожителството си наследникът на червената лидерка се похвали сам, обявявайки адреса си в социалната мрежа „Фейсбук“.
Дали обаче живее под наем, или си е купил имот в един от най-модерните квартали не само в Америка, но и в света, Рафи не издава. В тайна синът на Нинова пази и дали вече споделя един покрив с корейската си любима, или жилището му все още е с ергенски статут.